tomron87/hebrew-wikipedia-sentences-corpus huggingface dataset:
כמו כן, אושר כי יש 33 מתים ו-14 מחלימים.
ב-3 באפריל פורסם באופן רשמי כי יש במדינה 761 חולים, 47 מתים ו-56 מחלימים.
ביולי, היו 11,789 מקרים הידבקות חדשים, מה שגרם לסך מקרי ההידבקות במדינה לזנק ל-24,322. מספר המתים זינק ב-125 ל-353. מספר החולים שהחלימו כמעט הוכפל ל-17,658. בסוף החודש היו 6,311 מקרים הידבקות.
באוגוסט היו 38,268 מקרי הידבקות חדשים, שהעלו את המספר הכולל של המקרים שאושרו ל-62,590. מספר המתים עלה ב-788 ל-1,141. בסוף החודש היו 13,854 מקרי הידבקות במדינה.
באוקטובר, דווח כי במדינה יש: 2,330 מקרי מוות, 133,272 מקרי הדבקה (מתוכם 19,906 חולים פעילים ו-461 במצב קשה) וזאת, בנוסף לכך שדווח כי 111,036 אנשים הצליחו להבריא.
בסוף דצמבר הוטל עוצר לילי.
התחלואה במרוקו בעלייה מתמדת מאז סוף יוני, עם תקופות של האטה בעליה, וכך גם מספרי המתים היומיים.
אחרי אמצע נובמבר, החלה ירידה בתחלואה.
בקהילה היהודית, נכון ל-6 באפריל, נמנו 45 חולים ו-5 מתים.
בין הנפטרים, קרובי משפחתו של עמיר פרץ.
התורם המרכזי של הקהילה נפטר מהמחלה, ולכן הקהילה נקלעה לקשיים.
קשיים נוספים היו קשורים לסחר ולתיירות.
במרץ, הממשלה הגיבה במהירות, ותוך ימים אחדים הפסיקה את כל הטיסות הבינלאומיות, סגרה בתי ספר, הכריזה על מצב חירום והורתה לתושבים להישאר בבתים, למעט מקרים מיוחדים.
המאמצים נשאו פרי ובמהלך חודש יוני מספר המאובחנים ירד מכ-150 ביום לכמה עשרות.
אחרי הקלות, הנגיף חזר להתפשט.
בסוף יולי, בתגובה לעליה בתחלואה, הכריזה הממשלה על בידוד של הערים הגדולות וסגירה מחדש שלהן בניסיון לעצור את המשך ההדבקות.
המהלכים שבשו את התוכניות לחדש את התיירות למדינה.
בנובמבר, פורסם שלדברי הממשלה, המצב עדיין לא יצא משליטה ולכן לא היה צורך בסגר נוסף, אך הם שקלו את העניין בגלל ההחמרה הגדולה במצב הבריאותי והתחלת תחלואת החורף הדומה בתסמיניה למחלת הקורונה.
בסוף דצמבר הוטל עוצר לילי בן 3 שבועות.
על פי דוח ארגון הבריאות העולמי (WHO) משנת 2022, מרוקו היא בין המדינות בהן נמצא אחוז אחוז המתחסנים מן הגבוהים ביבשת אפריקה.
ב-13 במרץ 2020, הודיעה ממשלת מרוקו על החלטתה להשעות את כל טיסות הנוסעים והמעבורות מספרד ומאלג'יריה למרוקו, עד להודעה חדשה.
למחרת, נודע כי 25 טיסות נוספות למדינה ומחוצה לה הופסקו לאלתר.
עד לתאריך הזה הושבתו טיסות לרפובליקה העממית של סין, ספרד, איטליה, צרפת ואלג'יריה.
זאת תוך שהופסקו הטיסות מאוסטריה, בחריין, בלגיה, ברזיל, קנדה, צ'אד, דנמרק, מצרים, גרמניה, יוון, ירדן, לבנון, מאלי, מאוריטניה, הולנד, ניז'ר, נורווגיה, עומאן, פורטוגל, סנגל, שווייץ, שוודיה, תוניסיה, טורקיה ואיחוד האמירויות הערביות.
ב-15 במרץ 2020 הוארך הפסקתן של כל הטיסות הבינלאומיות למדינה.
ב-13 במרץ החליטה ממשלת מרוקו לסגור באופן זמני את כל בתי הספר במדינה מ-16 במרץ ועד להודעה חדשה.
מגפת הקורונה התפשטה לסורינאם ב-13 במרץ 2020. מקרה ההידבקות הראשון היה אדם שנסע מהולנד לסורינאם בתחילת מרץ של אותה השנה.
ב-13 במרץ 2020, סגן נשיא סורינאם, אשווין אדן, הודיע על מקרה ההידבקות הראשון של בנגיף הקורונה במדינה.
אותו המקרה סבב סביב אדם שנסע מהולנד ונמצא כאחד שנדבק בנגיף.
כתוצאה מכך, הודיעה המדינה באופן גורף כי גבולותיה וכל שדות התעופה ייסגרו בחצות 14 במרץ.
ב-25 במרץ, פורסם כי יש במדינה שמונה חולים בסך הכול.
ב-3 באפריל דווח כי יש סך של עשרה חולים ומקרה מוות אחד במדינה.
במאי 2020, דווח על מקרה מוות, עשרה מקרי הדבקה ושמונה מקרי הבראה במדינה.
מגפת הקורונה התפשטה לניו זילנד ב-28 בפברואר 2020. בשלב מוקדם, הגדירה הממשלה תוכנית המורכבת ממספר דרגות כוננות במדינה שמשתנות לפי הנתונים.
כאשר מספר הנדבקים היה קטן, המדינה סגרה את שעריה וב-26 במרץ נכנסה לסגר למשך חמישה שבועות.
המגפה נבלמה, ומסוף חודש אפריל החלה הממשלה להסיר בהדרגה את ההגבלות.
עד ראשית יולי 2020 התגלו במצטבר כ-1,500 נשאים ונמנו 22 מתים.
ב-8 ביוני הסירה המדינה את ההגבלות הנותרות בתחומי הארץ, לאחר שלא נותרו במדינה חולים, אך נשארה סגורה לתיירות והותירה את חובת הבידוד לתושבים חוזרים.
בהמשך התמודדה עם התפרצויות נוספות.
בסוף 2021, עברה המדינה למודל רמזור גאוגרפי.
בפברואר 2022, גבולות המדינה החלו ליהפתח בהדרגה עד לפתיחה מלאה ב-1 באוגוסט 2022. מודל הרמזור הוסר בספטמבר 2022.
ב-28 בינואר הקים משרד הבריאות הניו זילנדי את המרכז לתיאום בריאות לאומי (NHCC) בתגובה לדיווחים על התפרצות הנגיף.
בסוף חודש ינואר הודיעה ראש ממשלת ניו זילנד ג'סינדה ארדרן על הימצאותם של 53 אזרחי המדינה באזור העיר ווהאן בסין, בה התחילה ההתפרצות.
הממשלה החליטה להגדיר את המחלה ככזו המאפשרת לרשויות להכניס אנשים החולים בה להסגר במידת הצורך.
ב-2 בפברואר החליטה הממשלה לאסור על כניסת אזרחים זרים שהגיעו מסין, לתוך המדינה.
ב-4 בפברואר התגלו בספינת התענוגות דיימונד פרינסס מקרים של הדבקות בקורונה.
כתוצאה מכך הוכנסו כ-3700 נוסעיה ואנשי צוותה להסגר בנמל יוקוהומה שביפן.
על הספינה שהו 11 אזרחי המדינה.
ארבעה מהנוסעים הניו זילנדים בספינה נדבקו בווירוס.
ב-5 בפברואר הובילה טיסת שכר של אייר ניו זילנד שאורגנה על ידי הממשלה 193 נוסעים בהם 54 אזרחי ניו זילנד ו-44 תושבים קבועים, וכן אוסטרלים שהמשיכו בטיסת המשך לארצם, ותושבי מדינות באוקיינוס השקט.
הנוסעים שנשארו בניו זילנד הועברו להסגר של 14 ימים בבסיס צבאי בוונגאפאראואה, צפונית לניו זילנד.
המקרה הראשון של הדבקות קורונה דווח ב-28 בפברואר.
אדם בשנות ה-60 לחייו שהגיע לניו זילנד מאיראן דרך האי באלי, אינדונזיה נדבק בנגיף.
בתאריך זה הגבילה הממשלה גם הגעת נוסעים מאיראן.
בהמשך הודיעה ראש הממשלה כי על כל מי שמגיע למדינה להיכנס לבידוד של 14 ימים.
הוראה זו לא כללה הגעה מהאיים הפסיפיים, למעט אם האדם המגיע מגלה סימני מחלה.
על ספינות תענוגות נאסר לעגון בנמלי ניו זילנד עד 30 ביוני.
ב-4 במרץ דווח על מקרה הקורונה השני במדינה.
אישה בשנות השלושים לחייה שחזרה מצפון איטליה ב-25 בפברואר נדבקה בנגיף.
בן זוגה אף הוא נדבק בווירוס והיה לחולה הרביעי במדינה, כפי שדווח יומיים לאחר מכן.
המקרה השלישי של הקורונה דווח ב-5 במרץ, והיה למקרה ההדבקה הראשון בתוך הקהילה.
לנדבק היו קרובים ששבו מאיראן.
ב-19 במרץ, נסגרו גבולות למי שאינם אזרחים או תושבים.
ב-23 במרץ הודיעה ראש ממשלת ניו זילנד, ג'סינדה ארדרן, על העלאת רמת הכוננות במדינה לרמה הגבוהה ביותר, בעקבות התפשטות מגפת הקורונה.
היא הכריזה כי כל השירותים הלא-חיוניים במדינה ייסגרו תוך 48 שעות.
צעד זה הביא לסגירתם של בתי קפה, מסעדות, בתי קולנוע וברים.
כמו כן, בתי הספר נסגרו החל מ-24 במרץ.
ארדרן הדגישה כי מרכולים ובתי מרקחת יישארו פתוחים, וציינה שלמדינה יש אספקה רבה.
ב-24 במרץ אובחנו 40 חולים חדשים, מה שהביא את מספר החולים הכולל במדינה ל-155. באותו היום הודיע שר האוצר גרנט רוברטסון על "הקפאה" של עליות בשכר הדירה.
רוברטסון הודיע גם כי הממשלה מנהלת משא ומתן עם בנקים כדי להבטיח שאיש לא יאבד את ביתו כתוצאה מאי תשלומי המשכנתה בעקבות המגפה.
ממשלת ניו זילנד האריכה אוטומטית את כל אשרות הכניסה הזמניות למדינה עד לסוף ספטמבר 2020. מטיילים אשר הוויזה שלהם פגה לפני 1 באפריל רשאים להישאר אם הם לא מסוגלים לעזוב את המדינה.
ראש הממשלה ג'סינדה ארדרן הפצירה בניו זילנדים השוהים מחוץ למדינה לחזור לביתם.
שר החוץ פיטרס הפציר בניו זילנדים שנקלעו מעבר לים לשקול מקלט במקום.
פיטרס העריך שישנם כ-80,000 בני ניו זילנד ששוהים מחוץ למדינה.
ב-25 במרץ הכריזה ראש ממשלת ניו זילנד על מצב חירום במדינה עקב התפשטות הנגיף, ועל כניסת המדינה לסגר מלא בתוך 48 שעות, למשך ארבעה שבועות לפחות.
בנאום בפרלמנט הדגישה ראש הממשלה, ג'סיקה ארדרן כי מטרת ההכרזה היא לשמור על אורח החיים במדינה.
רמת הכוננות במדינה עלתה לרמת הכוננות הגבוהה ביותר, דרגה 4. עד אותו היום אובחנו בניו זילנד 205 חולים בנגיף הקורונה.
ב-26 במרץ דווח על 78 מקרי הדבקות חדשים, מה שהביא את מספר החולים במדינה ל-283. בסך הכל 27 אנשים החלימו מהנגיף.
בנוסף דווח כי 168 מטיילים מניו זילנד נמצאים בהסגר.
בשבועיים הראשונים של אפריל ירד במהירות מספר המקרים החדשים היומי, משיעור של 80 בקירוב בסוף מרץ ל-8 ב-17 באפריל.
מ-6 באפריל החל מספר המחלימים מדי יום לעלות על מספר החולים החדשים, כך שבמספר המקרים הפעילים החלה ירידה.
ב-10 באפריל דווח על מקרה המוות השני מקורונה, של אשה בשנות ה-90 לחייה בבית חולים בעיר כרייסטצ'רץ'.
59,543 אנשים עברו בדיקה לנוכחות הנגיף, וזוהו 16 מקבצים של הדבקה משמעותית.
למרות הירידה במספר הנדבקים הכריזה ארדרן ב-20 באפריל על הארכת הסגר בשבוע, ועל כוונת הממשלה לרדת ב-27 באפריל לדרגה 3 במצב החירום, שיחול משך שבועיים לפחות.
הסיבה להארכת הסגר הייתה הרצון למזער את הסכנה להתפרצות נוספת, שעלולה להסיג את המדינה שוב לסגר מלא.
ב-27 באפריל הודיעה ארדרן, כפי שתוכנן, כי דרגת מצב החירום תרד מארבע לשלוש, כך שיותר בתי עסק, חנויות מזון ובתי ספר יוכלו להיפתח מחדש.
עם זאת, הזהירה כי החזרה לחיים רגילים עוד רחוקה.
באותו היום היו 2 נדבקים חדשים ויום קודם היו 0.
במהלך חודש מאי נמשכה הירידה במספר החולים הפעילים, ולקראת סוף החודש הגיע מספר הנדבקים החדשים היומי לאפס, ולא נותרו חולים הזקוקים לאשפוז.
ב-14 במאי הורדה רמת הכוננות לדרגה 2, המאפשרת פתיחת עסקים ופעילות חברתית בתנאי שמתקיים ריחוק חברתי, וב-18 במאי נפתחו כל בתי הספר.
עדיין נותר על כנו האיסור על התקהלות של יותר מעשרה אנשים, אלא אם מתקיים ביניהם ריחוק חברתי, ובהלוויות על יותר מ-50 אנשים בכל מקרה.
הוצע לקצר את שבוע העבודה כחלק מהניסיון לעורר את המשק ולהגביר את תיירות הפנים בזמן שגבולות המדינה היו סגורים בפני אזרחים זרים.
ב-25 במאי הוגדלו ההתקהלויות ל-100. כך גם בשירותי דת, חתונות והלוויות.
הנחיות אלו נכנסו לתוקף בשעה 12:00 בצהריים ב-29 במאי.
לפניה הייתה מגבלה של עשרה אנשים בשירותי הדת ובחתונות ומגבלה של 50 איש על הלוויות.
ב-8 ביוני המדינה עברה מכוננות בדרגה 2 לכוננות בדרגה 1 והסירה את ההגבלות הנותרות, לאחר שלא נותרו במדינה חולים ולא אובחנו נדבקים חדשים.
גבולות המדינה נשארו סגורים לתיירים, ועמדה בעינה חובת בידוד לשבועיים במתקן ממשלתי לניו זילנדים השבים לארצם.
עד סוף יוני לא התגלו מקרים נוספים של הדבקה בקהילה, אך נמצאו מספר חולים בין השבים מחוץ למדינה.
ב-11 באוגוסט, לראשונה לאחר 102 ימים, נרשמה הדבקה מקומית לאחר שארבעה בני בית נמצאו חולים בקורונה.
ראשת הממשלה הודיעה על סגר בעיר אוקלנד למשך שלושה ימים וקראה לתושבי ערים אחרות להימנע מהתקהלויות ולעבור לעבוד מהבית ככל יכולתם.
בסוף אוגוסט הוקלו ההנחיות באוקלנד ותם הסגר בעיר.
היא הייתה בדרגה 2.5: דרגה 2 עם תוספת של הגבלת התקהלות ל-10 פרט להלוויות (שהוגבלו ל-50).
שאר המדינה נשארה בדרגה 2.
הבחירות שהיו אמורות להתקיים בחודש ספטמבר 2020 נדחו לחודש אוקטובר בשל ההתפרצות המחודשת במדינה.
ב-23 בספטמבר, אוקלנד עברה לכוננות בדרגה 2. יומיים קודם שאר המקומות בניו זילנד עברו לכוננות בדרגה 1. ב-7 באוקטובר גם אוקלנד עברה לדרגה 1.
ב-16 באוקטובר הותרו נסיעות לאוסטרליה בלבד ללא בידוד.
מעבר חופשי בין המדינות יתאפשר ברבעון הראשון של 2021. עד סוף 2021, ההדבקות האחרונה בקהילה הייתה ב-18 בנובמבר.
באותו החודש, בתחילת נובמבר דרשה הממשלה מהמטיילים שנכנסו לניו זילנד להזמין מקום במתקן בידוד לפני שנסעו למדינה.
ברבעון הראשון, ירד התוצר הלאומי הגולמי ירד ב-1.6%.
הוא צנח ב-11% ברבעון השני, מיתון לפי ההגדרה בארצות הברית.
ב-14 בפברואר, בעקבות איתור משפחה של 3 נדבקים בקהילה, דרגת הכוננות באוקלנד הועלתה ל-3 ול-2 בשאר המדינה.
כך הוטל סגר בעיר אך עסקים ובתי ספר יסודיים נשארו פתוחים תחת מגבלות.
דרגת הכוננות באוקלנד הורדה ל-2 ול-1 בשאר המדינה.
ב-22 בפברואר דרגת הכוננות באוקלנד גם הורדה ל-1. לאחר איתור של נדבק, דרגת הכוננות באוקלנד הועלתה ל-3 ול-2 בשאר המדינה.
ב-7 במרץ דרגת הכוננות באוקלנד הורדה ל-2. בשאר המדינה, דרגה הורדה ל-1. ב-12 במרץ גם באוקלנד הורדה דרגת הכוננות ל-1.
באפריל, נוצרה "בועת תנועה" בין ניו זילנד ואוסטרליה, שבמסגרתה נוסעים בין שתי המדינות לא נדרשו להיכנס לבידוד.
אף שרוב מדינות המחוז באוסטרליה אפשרו זאת לנוסעים מניו זילנד, הרשויות בוולינגטון סירבו עד כה לפעול באופן דומה, ודרשו מהבאים מאוסטרליה – כפי שהן דרשו מכל מי שמגיע מחו"ל – להיכנס לבידוד במלון למשך שבועיים, על חשבונו.
ב-23 ביוני 2021, דרגת הכוננות באזור ולינגטון הועלתה ל-2. ב-29 ביוני הדרגה הורדה ל-1. לאחר איתור נדבק ראשון בקהילה לאחר שמונה חודשים, דרגת הכוננות הועלתה ל-4 והוטל סגר בן 3 ימים בכל במדינה.
באזור אוקלנד וקורומנדל הוטל סגר של 4–7 ימים.
ב-27 באוגוסט הודיע ארדן כי ניו זילנד תישאר בדרגת הכוננות 4 עד 23:59 ב-31 באוגוסט.
בעוד אוקלנד ואזור נורתלנד יישאר ברמת ההתראה 4 עוד שבועיים נוספים, שאר המדינה תעבור לדרגת הכוננות 3 החל מ-1 בספטמבר.
ב-3 בספטמבר, גם נורתלנד עבר לדרגת הכוננות 3 לאחר שלא אותרו סימני קורונה בביוב, כלי המסיע לאתר התפרצות מוקדמת.
ב-6 בספטמבר נקבע כי כל ניו זילנד למעט אוקלנד תעבור לדרגת הכוננות 2 בשעה 23:59 ב-7 בספטמבר.
עם זאת, יוצגו מגבלות חדשות ברמה 2 הכוללות חובת עטית מסכות ברוב המקומות הציבוריים, עטית מסכות מומלצות לתלמידי בית ספר מעל גיל 12, מגבלה של 50 איש במקומות פנימיים, ומגבלה של 100 איש בחוץ.
ב-20 בספטמבר פורסם כי אוקלנד תעבור לדרגת הכוננות 3 בשעה 23:59 ב-21 בספטמבר בעוד שאר המדינה תישאר בדרגת הכוננות 2. הגבלות האירועים הוקלה גם באזורים בדרגה 2, כשהתקהלות בפנים הוגבלה ל-100. בנוסף, הוטל סגר בווקאטיוואי שבוואיקטו, עקב הדבקות בקהילה ביישוב.
הסגר הוטל לחמשת הימים הקרובים בזמן שמשרד הבריאות ערך מעקב אחר מי ששהה ליד הנדבקים במטרה לבודדם.
ב-22 בספטמבר הוחלט שרמת הכוננות ביישוב ווקאטיוואי תהיה 3.
ב-3 באוקטובר, דרגת כוננות 3 הוחזרה בכמה חלקים של וואיקטו מהחצות של 4 באוקטובר לאחר נדבקים שאותרו בקהילה.
בתגובה לסגר בוואיקטו, הצהירה ארדרן כי הסגרים יימשכו אלא אם כן שיעורי המתחסנים הארצי יעלה.
למחרת, הכריזה ארדרן על 3 שלבי מעבר הדרגתי מדרגה 3 ל-2 אשר יובילו ליציאה מהסגר באוקלנד.
תחילתו נקבעה ב-5 באוקטובר בלילה.
צעדים אלה סימנו ויתור על מדיניות אפס ההדבקה בקהילה שהונהגה עד אז.
הקלות באזור אוקלנד נקבעו גם בנובמבר.
ב-15 באוקטובר, הצהירה ראש הממשלה כי ההנחיות יקבע לפי מתווה רמזור גאוגרפי.
שלושת הצבעים הם אדום כאשר מערכת הבריאות נמצאת בסיכון לעומס יתר, כתום כאשר יש לחץ על מערכת הבריאות וירוק כאשר רמות האשפוז ניתנות לאשפוז.
בהמשך פורסם שהמעבר למתוה יחל בדצמבר.
הוחלט להגביל את המעבר ממחוז אוקלנד האדום לתקופה.
המתוה החל ב-3 בדצמבר 2021. גבולות המדינה נשארו סגורים.
באמצע נובמבר היה שיא בכמות ההדבקות היומית, כ-170 נדבקים, ומאז ירד לממוצע של כ-20 מקרים חדשים בכל יום.
ב-22 בינואר 2022 הוחלט שכל ניו זילנד תהיה אדומה.
התקהלות הוגבלה והיה תו ירוק.
המדינה התמודדה עם עליה חדה בכמות הנדבקים לאור הופעת וריאנט אומיקרון של נגיף הקורונה.
ב-26 בינואר הכריזה הממשלה על תוכנית שלושת השלבים שלה למלחמה בזן האומיקרון.
התכנית עסקה בעיקר בתגובה של האזרחים בעת החשפות לנדבקי אומיקרון.
בתחילת פברואר 2022, הוצגה תוכנית לפתיחת גבולות המדינה.
הואצה מגמת הפתיחה של גבולות המדינה.
במרץ החלה ירידה בכמות הנדבקים.
המדינה התמודדה עם כל תחלואה ביולי 2022. ב-1 באוגוסט 2022, גבולות המדינה נפתחו מחדש במלואם - לראשונה מפרוץ המגפה.
בספטמבר 2022, הממשלה סיימה את מסגרת ההגנה מנגיף הקורונה, והסירה את הכללים ביחס להתחסנות ולעטיית מסכות.
ב-7 באפריל הציע שר הבריאות של ניו זילנד את התפטרותו לאחר שנתפס רוכב על אופניים בערים, וגם נתפס נוסע עם משפחתו, בניגוד להנחיות הסגר.
ראש הממשלה ארדרן לא קיבלה את התפטרותו לדבריה עקב המצב המיוחד, אך אמרה שבזמנים רגילים הייתה מפטרת אותו.
במקביל נטלה ממנו את תפקידו כשותף בכיר לשר האוצר.
ב-15 באפריל הודיעה ראש הממשלה ארדרן על קיצוץ בשכר למשך שישה חודשים לאות סולידריות עם העם הנאנק כלכלית.
שכר השרים יקוצץ אף הוא.
תגובתה הראשונית של הממשלה למשבר זכתה לתמיכה ציבורית רחבה וכן לציות של האזרחים.
גם ראש האופוזיציה סיימון ברידג'ס תמך בסגר, אך טען שהארכתו בשבוע עלולה לגרום לנזק כבד לעסקים, והאשים את הממשלה בכישלון להרחיב את תשתית הבדיקות ואיתור הנשאים.
שר הבריאות דייוויד קלארק התפטר ביולי אחרי תקלות במתקני בידוד ממשלתיים, וכן 2 הפרות של הסגר.
בבחירות שנערכו ב-17 באוקטובר זכתה מפלגת הלייבור בראשות ג'סיקה ארדרן ברוב של 64 מושבים מתוך 120 (49%).
בניו זילנד נרשמו ביקושים גבוהים למסכות פנים ומחטאי ידיים, ונרשם מחסור במוצרים אלה.
בעקבות גילוי הנדבק הראשון בסוף פברואר, נרשמה בהלת קנייה בסופרמרקטים באוקלנד.
ניו זילנד נכנסה למיתון באמצע שנת 2023, לאחר שעסקים רבים נפגעו מהמגפה.
ביולי 2023 הוכרז על הקמת ועדת חקירה ממלכתית שתבדוק כיצד טופלה המגפה.
הוועדה פרסמה דו"ח ממצאים בנובמבר 2024. על פי הדו"ח, מדיניות הסגרים והחיסונים סייעה לבלום את התפשטות המחלה, אך מדיניות זו, יחד עם מידע מוטעה ודיסאינפורמציה, פגעו בלכידות החברתית ובאמון הציבור בממשלה.
בנוסף לכך, לסגרים הרבים באזור אוקלנד היו השפעות "מצטברות ורב-צדדיות" על הכלכלה, על הבריאות הפיזית והנפשית של התושבים, ופגעו במיוחד בקבוצות אוכלוסייה חלשות, בהן המאורים, בעלי הכנסה נמוכה וסטודנטים.
בזמן הקורונה סגרה ניו זילנד את השמיים באופן הרמטי תחת מדיניות "אפס קורונה", ובכך הצליחה לבלום את התחלואה ולהוכיח שעצירת הטיסות היא אפקטיבית.
מגפת הקורונה דווחה לראשונה בספרד ב-1 בפברואר 2020.
סנטיאגו אבסקאל, ראש מפלגת vox, ומקארנה אולונה חברת המפלגה בקונגרס הנציגים הודיעו שנדבקו בנגיף.
בנוסף גם אישים נוספים בפוליטיקה המקומית נדבקו בנגיף בהם השרה קרולינה דאריאס.
ב-13 במרץ הוחלט להשעות את כל פעילות בית הדין הלאומי למשך 15 ימים, למעט מקרים דחופים.
גם ערכאות שיפוטיות אחרות הושעו.
ב-24 במרץ מתו בספרד 734 בני אדם מנגיף הקורונה- נתון המתים הגבוה ביותר מאז יום התפרצות המגפה בספרד.
בכך חצה מספר המתים מהנגיף בספרד את מספר המתים בסין- המוקד בו התפרץ נגיף הקורונה לראשונה בעולם, ועבר את ה-3,400 מתים.
ביולי, היו מקומות שנתמודדו עם התפרצות מקומית.
הוטל סגר על אזור בקטלוניה, בעקבות התפרצות מקומית.
ההתפרצות הגיעה אחרי שמדינות האיחוד האירופי פתחו את הגבולות הפנימיים שלהן, והשבוע אפשרו לאזרחי 14 מדינות להיכנס לאירופה.
הסגר הוטל באזור סגריה - שבו נמצאת העיר ליידה.
נאסר על התושבים לצאת מהאזור.
בניגוד לסגר הנוקשה במרץ התושבים לא היו חייבים להישאר בבתים.
מי שעובד מחוץ לאזור הסגר יהיה רשאי לצאת לעבודה, אך בהמשך הם היו חייבים להציג אישור מהמעסיק.
בנוסף נאסר על התקהלויות של יותר מ-10 אנשים.
בהמשך, החלו הגבלות בברצלונה בגלל זינוק במספר הנדבקים בקורונה.
עסקים נסגרו והממשלה האזורית החליטה על "סגר וולנטרי".
בסוף יולי, מסיבות בחללים סגורים ומועדוני לילה, שפעילותם הותרה, הפכו למוקד חדש של התפרצויות במדינה, חובת המסכות חזרה.
בסוף אוקטובר, ראש הממשלה סנצ'ס הטיל עוצר ברחבי המדינה מ-23:00 עד 06:00. סנצ'ס הודיע על מצב חירום.
באזורים היו רשאים להאריך את שעות העוצר בשעה, לסגור את הגבולות האזוריים לנסיעות ולאסור על התקהלויות של יותר מ-6 איש.
התחלואה היומית ירדה מתחילת נובמבר עד 10 בדצמבר.
במקביל, הטיפול לפי אזור נמשך והתקהלות בכל אזור הוגבלה לבין 6 ל-10. עליה בתחלואה הייתה במהלך דצמבר וינואר.
אזורים שונים רצו להקדים את שעות העוצר ואף להיכנס לסגר מלא כמו במרץ אך הממשלה האמינה שההגבלות הקיימות נותנות די אפשרויות למיגור המחלה.
במחוזות לא הסכימו איתו ובאופן עצמאי הדקו את ההגבלות.
במאי 2021, תם מצב החירום בן חצי השנה אשר התיר לשלטון המרכזי לחייב עוצר לילה והגבלות בכל המדינה.
הוא כלל גם הגבלות תנועה שלא מאפשרות לנוע מקהילה אוטונומית אחת לשנייה בתוך ספרד.
באפריל ובמרץ נרשמה ירידה בתחלואה ובתמותה ביחס לפברואר ולינואר.
בסוף יוני, הוטלו הגבלות בחלק מספרד בשל עליה בתחלואה.
נבלמה העלייה והחלה ירידה בכמות הנדבקים.
במדינה היה תו ירוק או "דרכון קורונה".
גל נוסף החל בשלהי 2021. עד 23 בדצמבר, רק בקטלוניה הוטלו הנחיות מחמירות (עוצר לילה).
מגפת הקורונה דווחה לראשונה בסלובניה ב-4 במרץ 2020.
ב-4 במרץ 2020 מקרה הקורונה הראשון דווח בסלובניה.
ב-7 במרץ 2020 הממשלה הודיעה על איסור התכנסות במקומות סגורים מעל ל-500 אנשים.
ב-9 במרץ 2020 הממשלה הפחיתה את מספר המתכנסים האפשרי במקומות סגורים ל-100, והורתה על הגבלה במקומות פתוחים ל-500 בני אדם.
ב-10 במרץ 2020 טיפס מספר הנדבקים ל-34, 15 מתוכם בליובליאנה הבירה וסביבתה.
בספטמבר 2020 התחיל גל נוסף שהגיע לשיאו בתחילת ינואר 2021 עם 1600 נדבקים למיליון.
הגל ירד למספר חד ספרתי של נדבקים בסוף יולי 2021.
נכון לתאריך ה 10 במאי 2022, חוסנו למעלה ממיליון איש בסלובניה, קרוב ל 60% מהאוכלוסייה.
נכון לתאריך ה 4 בפברואר 2023, ניתנו מעל 3 מיליון מנות חיסון בסלובניה
ערך זה מתעד את ההשפעות של מגפת הקורונה בסודאן, וייתכן שלא יכלול את כל התגובות והמדדים העיקריים העכשוויים.
ב-13 במרץ 2020 דיווחה סודאן על מקרה המוות הראשון בשטחה.
המוות אירע יום קודם לכן, והאדם שמת נדבק במחלה לאחר שביקר באיחוד האמירויות הערביות בשבוע הראשון של מרץ.
סודאן הפסיקה לאשר כניסה לתיירים משמונה מדינות, בהן שכנתה מצרים ואיטליה, מחשש להדבקה המונית.
נכון לספטמבר 2023 מתו בסודאן כ-5,000 איש מקורונה.
מגפת הקורונה במלטה, התגלתה לראשונה ב-7 במרץ 2020, לאחר שנערה איטלקייה בת 12 נמצאה חיובית.
הילדה ומשפחתה הועברו לבידוד, כתוצאה מהחלטת משרד הבריאות המלטזי לבודד את כל מי שהגיע מאיטליה או ממדינה בה אחוז הנדבקים הוא גבוה.
האכיפה מתבצעת דרך אמצעים חוקיים וקנסות, עוצר וסגר עצמי של אנשים שהגיעו ממדינות עם אחוזי הדבקה גבוהים.
על הממשלה המלטזית הועברה ביקורת על מחסור בהכנה מספקת לקראת ההתפרצות.
כחודש לאחר מכן, ב-24 בפברואר, משרד הבריאות המלטזי הודיע על סריקת כל הנוסעים הנכנסים במצלמה תרמית.
שתי מצלמות כאלו הותקנו בנמל התעופה הבינלאומי מלטה בולטה.
גם נוסעים שירדו בנמל מרסה (מלטה) גם נבדקו.
בבית החולים "מאטר דיי", כל החולים בעלי סימפטומים מקדימים נבדקו ל-COVID-19.
ב-25 בפברואר, משרד הבריאות במלטזי המליץ למטיילים הבאים מאיטליה לעבור לבידוד עצמי של 14 ימים, ולכל האזרחים המלטזים שלא לטוס ולהגיע למחוזות צפון איטליה.
כשהמגפה התקדמה בדרום איטליה עד פלרמו וסיציליה, רבים מהסופרמרקטים התרוקנו כתוצאה מקנייה מלווה בפאניקה.
זאת ועוד, הבידוד ל-14 ימים יחול על כל אזרח או תייר שיגיע למלטה, לא משנה מהיכן הגיע.
הותרו להיפתח: סופרמרקטים, מאפיות, מכולות, שירותי דואר, שירותי בריאות, תחבורה ציבורית ובנקים.
פתיחה של מקום שאסור בפתיחה תגרור קנס של 3,000 יורו.
על פי הסטטיסטיקות, כ-9 חולים הגיעו מאיטליה, 3 מספרד, 2 מצרפת, 2 מבריטניה, 3 מנורווגיה, 1 מאירלנד, 1 מדרום אמריקה, והשאר הם מקרים מקומיים או לא ידועים.
מגפת הקורונה דווחה לראשונה בסנט לוסיה ב-13 במרץ 2020.
ב-13 במרץ 2020 אובחן המקרה החיובי הראשון בסנט לוסיה.
החולה היא אישה בת 63 שחזרה מטיול בבריטניה.
מחלקת הבריאות של המדינה הודיעה על מקרה שני ב-14 במרץ 2020.
ב-20 במרץ 2020, ראש הממשלה אלן צ'אסטנט הודיע שסנט לוסיה תנקוט במדיניות של ריחוק בין אנשים, והשהיה של פעילות עסקית החל בה-23 במרץ ועד 5 באפריל.
ב-23 במרץ 2020, ממשלת סנט לוסיה החליטה על סגירה של המדינה למטוסי נוסעים עד ל-5 באפריל.
ב-27 במרץ 2020, משרד הבריאות הלוסיאני החל בבדיקות למציאת COVID-19, וב-29 במרץ יצאה הודעה לתקשורת שדיווחה על שישה מקרים חדשים.
ב-31 לחודש ראש הממשלה הורה על עוצר של מוחלט בין התאריכים מה-1 ועד 7 באפריל, ועד ועל התארגנות לקראת בידוד ביתי.
ב-1 באפריל 2020, הממשלה הורתה על פתיחת מכולות ומאפיות לזמן מוגבל.
כמו כן יצאה קריאה לריחוק חברתי, שלא עלתה יפה.
ב-5 באפריל, יצאה הוראה שעסקים חיוניים הורשו להישאר פתוחים, פרט לימי חג.
באותו תאריך (ה-5 באפריל) יצאה הוראה על עוצר בין השעות 7 בערב ועד 5 בבוקר למחרת, שתתחיל ב-7 באפריל.
העוצר הוארך עד ל-26 באפריל.
הממשלה פרסמה גם התייחסות לאמצעי פעולה במקרים של סופות הוריקן.
מגפת הקורונה, בה חלו המונים במחלת נגיף קורונה, התפשטה לממלכה המאוחדת בסוף ינואר 2020.
ב-18 במרץ הודיע ראש ממשלת בריטניה, בוריס ג'ונסון, על סגירת כל בתי הספר ברחבי הממלכה.
באותו יום הורה הרב הראשי של בריטניה, הרב אפרים מירוויס, לקהילות היהודית לסגור את כל בתי הכנסת במדינה.
ב-23 במרץ הכריז ראש ממשלת בריטניה בוריס ג'ונסון על עוצר בן שלושה שבועות בממלכה.
במסגרת העוצר נאסר על אזרחי בריטניה להתקהל בקבוצות של יותר משני אנשים, ולצאת מהבית ליציאות לא חיוניות.
ב-4 באפריל דווח בבריטניה כי ארוסתו של ראש מממשלת בריטניה, קארי סימונדס, הנמצאת בהיריון מתקדם, הודיעה כי פיתחה תסמינים של נגיף הקורונה.
ב-5 באפריל דווח כי ראש ממשלת בריטניה, בוריס ג'ונסון פונה לבית החולים לטובת בדיקות רפואיות לאחר שחווה סימפטומים של נגיף הקורונה שבו אובחן כחולה ב-27 במרץ.
גורם בדאונינג 10 אמר כי מדובר באמצעי זהירות כחלק מהטיפול שמקבל ג'ונסון מאז אובחן כחולה.
ב-6 באפריל דווח על הידרדרות במצבו של ראש ממשלת בריטניה, בוריס ג'ונסון וכי הוא נלקח לטיפול נמרץ.
ג'ונסון סבל מקשיי נשימה, וקיבל טיפול בחמצן.
ראש הממשלה ביקש משר החוץ דומיניק ראב למלא את מקומו.
בממשלתו של ג'ונסון הגדירו חמישה "מבחנים" לפני שיוכלו לשקול הקלות בו – ובהם ירידה מתמשכת ויציבה במספר מקרי המוות היומיים וסימנים ברורים לכך שרמת ההדבקה פוחתת.
בתחילת מאי, בריטניה הפכה למדינה שבה מתו הכי הרבה חולי קורונה באירופה.
ב-11 במאי, גונסון הודיע: "מתחילים בהקלות זהירות, עוד לא הזמן לצאת מהסגר".
הוא הציג הערב לפרלמנט תוכנית בת שלושת השלבים ליציאה מהסגר.
השלב הראשון בתוכנית של ג'ונסון כלל הקלות שונות.
אנשים יורשו לצאת להתעמל בחוץ ללא הגבלה, במקום פעם אחת ביום, ויוכלו גם לצאת להשתזף.
גם בילוי בפארקים ובחופים יותר, ומגרשי גולף וטניס יוכלו לחזור לפעילות.
אנשים שאינם יכולים לעבוד מהבית יחזרו למקומות העבודה בתנאי שמדובר בחללים פתוחים, אך עליהם להשתדל שלא לנסוע בתחבורה ציבורית.
היו הנחיות נוספות כמו איסור על מפגש עם משפחה מחוץ לזו "הגרעינית" אך כן אישור להיפגש עם עובדים אחרים.
בשלב השני, החל מ-1 ביוני, עסקים קמעונאיים שאינם חיוניים יורשו לחזור לפעילות בתנאי שיפעלו על פי הנחיות הריחוק החברתי.
בנוסף, נשקלת פתיחה של חלק מבתי הספר.
בשלב השלישי הממשלה תאפשר פתיחת עסקים נוספים בהם מסעדות, בתי קפה, פאבים ומספרות, בהתאם להשפעת ההקלות הראשונות על שיעור הנדבקים.
השלב השלישי יחל במהלך חודש יולי.
ג'ונסון התייחס בהנחיותיו באופן ספציפי לאנגליה, אך ממשלת בריטניה שאפה כי גם שאר חלקי הממלכה יפעלו לאורן.
אולם, מנהיגי סקוטלנד, וויילס וצפון אירלנד הבהירו כי בכוונתם להמשיך לעת עתה עם מדיניות ההגבלות המחמירה, הקוראת לאזרחים להישאר בביתם.
בסוף יוני, הודיע ג'ונסון כי החל מ־4 ביולי ייפתח הרוב המוחלט של העסקים באנגליה, כולל פאבים, מסעדות ובתי קולנוע, וכי הריחוק החברתי יצומצם לפחות מ־2 מטרים.
במקביל, פרסמו בכירים במערכת הבריאות מכתב פתוח שמתריע מפני חוסר ההיערכות להתפרצות חדשה וקראו לבצע "הערכת מצב מהירה וצופה פני עתיד".
עסקים נוספים שהורשו להיפתח כללו בין היתר חדרי כושר פתוחים, מגרשי משחקים לילדים וחללים פתוחים נוספים.
כמו כן, הורשו ספריות, מרכזים קהילתיים, אולמות בינגו, מוזיאונים וגלריות.
ההנחיה הייתה תקפה רק לאנגליה.
לשאר החברות בבריטניה – ויילס, סקוטלנד וצפון אירלנד – היה לוח זמנים אחר להסרת ההגבלות.
ב-27 ביולי, בריטניה יזמה מסע פרסום ועוד ירידה במשקל במטרה להוריד במשקל.
עודף משקל היה סיכון משמעותי למי שנדבקו בנגיף.
אחרי כמה ימים, בשל העלייה בתחלואה, בוריס ג'ונסון הקפיא הקלות נוספות שתוכננו להיכנס לתוקף.
בתי הקזינו, אולמות הכדורת ומתחמי ההחלקה על הקרח, יישארו סגורים לשבועיים נוספים לפחות.
על אזורים בצפון אנגליה, בהם העיר מנצ'סטר, הוטלו הגבלות חדשות לאחר עלייה במס' המקרים.
בספטמבר, עקב עליה בתחלואה, הוחלט להחמיר את מגבלת ההתקהלות - מ-30 ל-6 איש.
בהמשך התבקשו האזרחים לעבוד מבתיהם והטיל מגבלות חדשות על פאבים ומסעדות.
ב-14 באוקטובר, הוחלט להטיל סגר בצפון אירלנד ל-4 שבועות לפחות.
מפגשים הוגבלו ל-10 איש משני משקי בית.
הומלץ לא לצאת לנסיעות מיותרות.
אחרי 5 ימים הוטל סגר בווילס.
אחרי כמעט חודש, הודיע ג'ונסון על חזרה למגבלות אזוריות, ולהקלות באזורים הירוקים, בעלי רמת התחלואה הנמוכה.
לפי הודעת ג'ונסון, החל מ-3 בדצמבר יותר לחנויות, חדרי כושר, מספרות ושירותי הפנאי להיפתח.
אחרי כ-9 חודשים יוכלו מספר מוגבל של אוהדים להיכנס לאצטדיונים למטרת צפייה.
ב-19 בדצמבר, נוספה רמה מגבלות נוספת ל-3 הרמות הקיימות.
במסגרת הרמה הזאת, הוטל סגר בדרום מזרח אנגליה ובלונדון.
הובע חשש ממוטציה חדשה של הנגיף.
למחרת נוספו מגבלות באזורים נוספים.
78 אחוז מהתושבי אנגליה היו בסגר.
בתחילת 2021, הוטל סגר בסקוטלנד.
באותה עת, צפון אירלנד הייתה בסגר וגם ווילס.
ב-4 בינואר 2021, אנגליה הצטרפה אליהם כשהסגר שהוטל היה עם הגבלות דומות למרץ 2020. ב-26 לחודש מספר המתים בממלכה עבר את 100 אלף.
בסוף פברואר, ג'ונסון הציג את תוכנית היציאה מהסגר באנגליה.
לקראת פתיחת מוסדות החינוך, חולקו בדיקות קורונה ביתיות למשפחות עם ילדים.
בסוף מרץ, יצאו מהסגר באנגליה כשבשאר בריטניה היו הקלות.
אופן ההקלות באומות הבית היה שונה בכל אומה.
לאחר שיא של כ-60 אלף נדבקים בינואר, החלה ירידה לכאלפיים ב-19 במאי.
מאז, החלה עליה כאשר זן הקורונה הבולט היה זן דלתא שאותרו לראשונה בהודו.
ב-11 ביוני אותרו כ-8 אלף נדבקים.
נדחה אחד מהשלבים של הסרת ההנחיות.
ב-19 ביולי אנגליה הסירה את הגבלות הקורונה למרות העלייה בכמות המאומתים.
במקביל ג'ונסון אמר שיושק בעתיד מעיין תו ירוק במדינה.
במקביל לעלייה באנגליה, סקוטלנד הקטינה את כמות הנדבקים באמצעות צעדי מנע.
בשלהי יולי החלה ירידה באנגליה.
בדצמבר 2021, הוטלו הגבלות חדשות.
למשל, הוחלט על תו ירוק במועדונים.
בשלב הזה, היה תו ירוק בכל אומות הבית.
היועץ המדעי של הממשלה קרא לתושבים להימנע מפגישות לא-הכרחיות.
הוחלט לסגור את מועדוני הלילה באומות הבית, פרט לאנגליה.
מספר הנדבקים היומי עבר את המאה אלף.
ב-19 בינואר הודיע בוריס ג'ונסון על הקלות לאור ילדה בכמות הנדבקים.
כך יופסק השימוש בתו הירוק בכניסה למועדונים ואירועים.
הוחלט על הקלות גם בסקוטלנד ובווילס.
בפברואר, ג'ונסון רצה לבטל כמעט את כל הגבלות הקורונה שנותרו, כולל חובת הבידוד לנשאי הנגיף.
בסוף פברואר, כמות הנדבקים שבה לעלות.
כך מספר הנדבקים עלה מסביבות 30,000 מקרים ביממה לקרוב ל-73,000 נדבקים לקראת אמצע מרץ.
באותה העת, אנגליה וצפון אירלנד הסירו את כל חוקי הקורונה שנותרו, וסקוטלנד ווילס שאפו להצטרף אליהן עד סוף מרץ.
שינוי גישת הממשלה הבריטית: מרעיון "חסינות העדר" לצעדים חריפים
כאשר התחיל משבר הקורונה, הרעיון המרכזי שעמד בתוכנית של הממשלה הבריטית למיגור המגפה היה "חסינות העדר": הממשלה הבריטית שקלה, מתוך הבנה שאי אפשר יהיה למגר את הנגיף בקרוב, לאפשר לרוב האוכלוסייה להידבק בנגיף הקורונה, וכך לפתח חסינות לו לקראת התפרצויות נוספות שלו שצפויות בעתיד.
עם זאת, חוקרים מאימפריאל קולג' בלונדון העריכו מה יהיה שיעור החולים המאושפזים שיצטרכו טיפול נמרץ והנתונים לא בישרו טובות: 70.9% בגיל 80 ומעלה, 43.2% בגילים 70–79, 27.4% בגילים 60–69, 12.2% בגילים 50–59, 6.3% בגילים 40–49.
בנוסף, הנתונים בבריטניה צפו כי אם הממשל הבריטי ימשיך במדיניות הנוכחית, עד 80 אחוזים מהאוכלוסייה צפויים להידבק בנגיף במהלך 12 החודשים הקרובים, ועד 15 אחוזים (7.9 מיליון איש) עשויים להזדקק לאשפוז.
הנתונים שמגיעים מסין דווחו כי בקרב בני 70 עד 79, שיעור המתים מהנגיף עומד על 8 אחוזים, ועולה ל-14.8 אחוזים בקרב בני 80 ומעלה.
הערכות אלו גרסו כי בקצב ההתפשטות הנוכחי, מספר מקרי המוות במדינה היה יכול לנוע בין 80 אלף לחצי מיליון.
כהפקת לקחים מהאירוע בשנת 2021 הוחלט על הקמת הסוכנות לבריאות וביטחון של הממלכה המאוחדת.
בנוסף על כך, הכריז שר האוצר הבריטי, רישי סונאק, על חבילת תמריצים כלכליים בשווי 30 מיליארד יורו (39 מיליארד דולר) להתמודדות עם משבר הקורונה- החבילה כוללת הורדות מיסים ממוקדות ומתן הלוואות לעסקים קטנים.
ב-17 במרץ הודיעו ראש ממשלת בריטניה, בוריס ג'ונסון ושר האוצר סאנוק על חבילת סיוע בשווי 330 מיליון ליש"ט למגזר העסקי, ובמרכזו: קרן הלוואות לכל העסקים, בריבית נמוכה.
ב-19 במרץ הודיע בנק אוף אינגלנד על הפחתת הריבית שוב פעם, מ-0.25% ל-0.1%, ועל הגדלת תוכנית רכישות האג"ח של הבנק המרכזי ב-200 מיליארד ליש"ט נוספים להיקף כולל של 645 מיליארד ליש"ט (755 מיליארד דולר).
בסוף יוני, הציג ראש הממשלה ג'ונסון תוכנית כלכלית שתכלול הוצאת מיליארדי דולרים על תשתיות כדי להחזיר את השגשוג לכלכלה.
באוקטובר, הודיע ג'ונסון שתוארך את תוקפה של תוכנית הסובסידיות שגובשה לתקופת הקורונה, ושבמסגרתה מוודאת הממשלה שעובדים המוּצאים לחל"ת בשל ההגבלות מקבלים 80% משכרם.
היא החלה במרץ ובשיא המשבר ניתן במסגרת התוכנית סיוע ל-8.9 מיליון איש שאיבדו את עבודתם.
בספטמבר 2021, הממשלה הכריזה על העלאת מיסים לצורך כיסוי הוצאות הקורונה.
ב-18 במרץ 2020 הודיעה הפקת פסטיבל גלסטונברי, אחד הפסטיבלים הגדולים ביותר בעולם והגדול ביותר בבריטניה, על ביטולו של הפסטיבל.
ב-27 במרץ 2020 הודיע ארמון בקינגאהם על ביטול המצעד המסורתי לרגל יום הולדת של המלכה אליזבת השנייה שהיה אמור להתקיים ב-13 ביוני.
ב-1 באפריל 2020 דווח בבריטניה כי מארגני אליפות ווימלבדון בטניס הודיעו על ביטולה, לראשונה תחרות זו מתבטלת מאז מלחמת העולם השנייה, לאור התפשטות נגיף הקורונה ותדחה ליוני 2021.
אירועי יום הניצחון ה-75 בוטלו.
בסוף מאי 2021, אישרה שימוש של החיסון של ג'ונסון אנד ג'ונסון.
כעבור חודש, במהלך שנוי במחלוקת, החליטה ממשלת בריטניה להגביר מראש את הפצת החיסונים שלה, ולתת לכמה שיותר אנשים מנות ראשונות של החיסון - מהלך שעלול לעכב את החיסון השני עד 12 שבועות, במקום 3 שבועות - ההתוויה המקורית של החיסונים.
ב-28 בפברואר 2021 דווח על 20 מיליון מחוסנים.
עד 2 באוגוסט 2021 ניתנו במדינה 85 מיליון מנות חיסון – כאשר 88% מהמבוגרים קיבלו את מנת החיסון הראשונה, ו-72% את השנייה.
הוחלט לספק מנת חיסון שלישית למבוגרים ולמדוכאי חיסון בספטמבר 2021.
מגפת הקורונה, הגורמת למחלת נגיף הקורונה, התפשטה אל פולין בתחילת מרץ 2020.
מגפת הקורונה, בה חלו רבים במחלת נגיף הקורונה בערב הסעודית, אשר התפשטה אל המדינה בתחילת מרץ 2020.
ב-27 בפברואר הודיעו הרשויות בסעודיה כי יעצרו באופן זמני את העומרה, "העלייה הקטנה" לרגל לאתרים הקדושים בממלכה, שאותה מבצעים כ-19 מיליון מוסלמים מדי שנה.
ב-2 במרץ הודיעה ערב הסעודית על מקרה ראשון של הדבקה בנגיף הקורונה בשטחה- אזרח סעודי שחזר למדינה מאיראן דרך בחריין.
ב-9 במרץ הודיעה ערב הסעודית על השהיית כל הטיסות לאיחוד האמירויות הערביות, כווית, בחריין, מצרים, עיראק, לבנון, צרפת, גרמניה, עומאן, ספרד, טורקיה, איטליה, קוריאה הדרומית וסוריה עקב התפשטות נגיף הקורונה בשטחן.
ב-14 במרץ הודיעה ערב הסעודית על השהיית כל הטיסות הבינלאומיות אליה וממנה החל מ-15 במרץ למשך שבועיים.
ב-16 במרץ הודיעה ערב הסעודית על סגירת כל בתי הקפה והמסעדות ברחבי הממלכה.
ב-17 במרץ הודיעה ממשלת ערב הסעודית כי שני המסגדים הקדושים לאסלאם בערים מכה ואל-מדינה יסגרו לקליטת מתפללים המונית.
ב-23 במרץ הודיעה ערב הסעודית על מקרה מוות ראשון מנגיף הקורונה בשטחה.
ב-26 במרץ במהלך פגישת ה-G-20 בשיחת ווידאו, קרא מלך ערב הסעודית, סלמאן בן עבד אל-עזיז, לעמיתיו כי עליהן לסייע למדינות חלשות בעניין טיפול נגיף הקורונה.
ב-29 במרץ הודיעה ערב הסעודית על הטלת עוצר על ריאד, מכה, אל-מדינה וג'דה.
ב-5 באפריל הודיעה ערב הסעודית על סגר מלא על כמה ערים במדינה.
סוכנות הידיעות הממלכתית של המדינה, SPA, דיווחה כי המעבר בין הערים ייאסר.
עוד דווח כי התושבים יהיו רשאים לצאת מבתיהם לטובת צרכים חיוניים בלבד בין השעות 6:00 בבוקר ל-15:00 בצהריים.
בין הערים נמנות גם העיר ג'דה שלחופי הים האדום, העיר טאיף הסמוכה למכה והעיר טבוק שבצפון-מערב המדינה.
ב-9 באפריל, פורסם שמושל ריאד היה במצב קשה אחרי שאובחן כחולה בנגיף.
עשרות בני משפחת המלוכה נדבקו גם הם.
ב-12 באפריל מלך סעודיה סלמאן בן עבד אל-עזיז אישר את הארכת העוצר בממלכה עד להודעה חדשה בשל התפשטות נגיף הקורונה.
ב-5 ביוני, חודש העוצר בעיר ג'דה, לשבועיים.
שיא התחלואה היומית היה ביוני ואז החל לרדת באיטיות.
בתחילת חודש הרמדאן, האתרים הקדושים ביותר נותרו ריקים ממתפללים.
המסגד הגדול של מכה ומסגד הנביא במדינה, שניהם בערב הסעודית, היו סגורים בשל התפשטות הנגיף.
התפילות במסגד במכה בערב הראשון של הרמדאן הוגבלו לאנשי דת ואנשי ביטחון, והטקס הועבר בשידור חי בטלוויזיה.
באוקטובר, סעודיה פתחה מחדש את המסגד הגדול במכה לכמות מוגבלת.
בשנת 2020, הממלכה צמצמה באופן דרמטי את מספר עולי הרגל לכ-1,000. במרץ 2021, קבעה: רק מי שהתחסן נגד קורונה יוכל להשתתף בחאג'.
מגפת הקורונה, בה חלו רבים במחלת נגיף הקורונה במצרים, המגפה התפשטה אל המדינה באמצע פברואר 2020.
ב-7 בינואר הודיעה חברת התעופה המצרית, איג'יפטאייר על השהיית טיסותיה לבגדאד לשלושה ימים.
ב-14 בפברואר הודיעה מצרים על מקרה ראשון של הידבקות בנגיף הקורונה בשטחה.
על פי משרד הבריאות המצרי מדובר באדם בעל אזרחות זרה.
ב-8 במרץ הודיעה מצרים על מקרה מוות ראשון מנגיף הקורונה בשטחה.
הקורבן, הוא תייר בן 60 בעל אזרחות גרמנית שהגיע למדינה שבוע לפני כן.
ב-9 במרץ הודיעה מצרים כי היא אוסרת על קיום אירועים קהילתיים גדולים במטרה למנוע את התפשטות נגיף הקורונה.
באותו יום, הודיעה ישראל על סגירת גבולותיה המשותפים עם מצרים.
בנוסף על כך, הודיעה איג'יפטאייר על השהיית טיסותיה לערב הסעודית.
ב-12 במרץ הודיעה לבנון על השהיית טיסות למצרים וממנה.
למחרת, הודיעה איג'יפטאייר על השהיית טיסותיה לסודאן.
ב-14 במרץ הודיעה מצרים על סגירת כל בתי הספר והאוניברסיטאות ברחבי המדינה למשך שבועיים כדי למנוע את התפשטות הקורונה ברחבי המדינה.
באותו יום, הודיעו ירדן וסודאן על השהיית הטיסות אל מצרים וממנה.
ב-16 במרץ הודיע ראש ממשלת מצרים, מוסטפא מדבולי על סגירת נמלי התעופה במדינה ועל איסור כניסת טיסות מחו"ל למדינה ויציאת טיסות אל מחוץ למדינה.
למחרת, במרץ הודיעה טורקיה כי היא אוסרת כל כניסת טיסות ממצרים.
ב-19 במרץ דווח כי ערי תיירות מרכזיות בחצי האי סיני, ביניהן שארם א-שייח' ייסגרו עבור תיירים למשך שבועיים.
באותו יום, הודיעה מצרים כי כל בתי הקפה, הקניונים והמסעדות ברחבי המדינה יהיו סגורים מהשעה 7 בערב עד 6 בבוקר.
ב-21 במרץ הודיעה מצרים על סגירת כל המסגדים והכנסיות ברחבי המדינה למשך שבועיים.
אחרי שבוע, הודיעה הממשלה על סגירת כל חופי הים ברחבי המדינה.
ב-30 במרץ הודיעה מצרים על השהיית פעילותם של המלונות, מוזיאונים ואתרים אריכאולוגיים ברחבי המדינה עד 15 באפריל.
למחרת, דווח כי איג'יפטאייר ביצעה טיסת חילוץ מלונדון במטרה להביא את אזרחי מצרים התקועים בעיר.
ב-1 באפריל הודיעה איג'יפטאייר על הוצאת טיסת חילוץ מניו יורק להבאת אזרחי מצרים חזרה ארצה.
לסיכום, מצרים התחילה בבלימת הקורונה באמצע מארס: בשעות הערב הוטל עוצר, מקומות הבילוי נסגרו ונאסר על עישון נרגילות במקומות ציבוריים.
בנוסף, הופסקו הטיסות הבינלאומיות, מוסדות החינוך נסגרו והתפילות במסגדים נאסרו.
גם מערכת הבריאות התכוננה: עשרות בתי חולים הוכשרו לטיפול בנשאי קורונה, המדינה הוסיפה מיטות אשפוז ושיפרה את תנאי הסגל הרפואי.
עם זאת, במשך היום השווקים ההומים נותרו פתוחים, התחבורה הציבורית פעלה, רוב העסקים עבדו כרגיל וגם המפעלים.
הצבא המצרי ביצע תפקידים כמו חיטוי רחובות ומבני ציבור, הפעלת בתי חולים צבאיים, סיוע למשטרה בשמירת הסדר הציבורי ובאכיפת הריחוק החברתי, הכנת מאגרי מזון לשעת חירום, ייצור מסכות מגן וחלוקתן לאזרחים בחינם.
ב-4 באפריל דווח כי האיחוד האירופי יעניק חבילת סיוע של מעל ל-96 מיליון דולר למצרים כדי לסייע ל בהתמודדות עם נגיף הקורונה.
למחרת, הודיעה סודאן על סגירת גבולותיה המשותפים עם מצרים.
בין היתר, התמודדה מצרים עם הירידה בתיירות והשינוי במחירי הנפט.
ב-19 במאי, דווח ש-720 בני אדם נדבקו בנגיף במהלך היממה האחרונה.
מדובר במספר הנדבקים היומי הגבוה ביותר שנרשם ברחבי מצרים.
מגמת הגידול בתחלואה המשיכה ביוני.
למחרת, הכריזו במדינה כי בתי החולים הציבוריים יספקו בדיקת קורונה לכל דורש ללא אישור רפואי קודם או תסמינים ברורים.
מטרת ההחלטה הייתה הגדלת כמות הבדיקות במדינה ועידוד האוכלוסייה להגיע ולהיבדק.
אך למרות ההחלטה, לא היה ברור כמה ערכות של בדיקת קורונה עומדות לרשות המדינה ואם תוכל להמשיך ולבדוק לאורך זמן את כלל אזרחיה.
לקראת עיד אל פיטר, הוטלו סדרה של הגבלות תנועה.
ב-24 במאי, הוכרז על השבת הרכבות בכל המדינה למשך שבוע.
זאת ההשבתה הראשונה מאז הקמת רשת הרכבות באמצע המאה ה-19.
עד סוף חודש יוני, התחלואה עלתה ואז היא החלה לרדת.
בתחילת אוגוסט, מצרים פתחה כנסיות מחדש לראשונה מזה כמעט ארבעה חודשים, לאחר ירידה משמעותית במספר מקרי הנגיף שאובחנו.
המסגדים היו פתוחים בימי חול אך נשארו סגורים לתפילות שישי ולחגים הגדולים.
ב-5 בדצמבר, הכנסייה הקופטית של מצרים השעתה שירותים אישיים עד סוף דצמבר.
מסעדות, בתי קפה, מועדוני ספורט ובתי קולנוע יכלו לפעול בקיבולת של 50 אחוז.
שנת הלימודים של בתי ספר ציבוריים ואוניברסיטאות החלה ב-17 באוקטובר במודל חינוך "היברידי", במשלב למידה פרונטלית ולמידה מרחוק (פרט לבתי ספר בינלאומיים).
לקראת סוף הרמדאן ולאור עליה בתחלואה, הוטלו ההגבלות החדשות.
במסגרתו, חנויות, קניונים, בתי קפה ובתי הקולנוע נדרשו לסגור את שעריהם החל מהשעה 21:00 למשך שבועיים לפחות.
בשעות הללו, שבהן משפחות וחברים נוהגים להתאסף יחדיו לארוחת שבירת הצום היומי, נאסרו גם התקהלויות גדולות ומופעים.
ראש הממשלה המצרי, מוסטפא מדבולי, הודיע בנוסף כי החופים והפארקים יהיו סגורים לציבור בין 12 ל-16 במאי 2021.
עד אוגוסט הייתה ירידה בתחלואה.
לאחר מכן החל גל נוסף.
מגפת הקורונה, בה חלו המונים במחלת נגיף הקורונה בסינגפור, התפשטה אל עיר-המדינה בתחילת פברואר 2020.
ב-23 בינואר 2020 אובחן החולה הראשון בסינגפור, אזרח סיני בן 66 מווהאן שהגיע למדינה דרך העיר גואנגג'ואו בטיסה של חברת התעופה צ'יינה סאות'רן איירליינס.
ב-4 בפברואר הודיעה סינגפור על שישה מקרים ראשונים של הדבקה מקומית בנגיף הקורונה.
ארבעה מהן, הן נשים שלא טיילו בווהאן.
שתיים מן הנדבקות, עבדו בחנות רפואה סינית הנקראת יונג-תאי-האנג בכביש קאוון.
הנדבקת השלישית, היא העוזרת של אחת הנשים.
הנדבקת הרביעית היא מדריכת תיירים אשר לקחה קבוצות תיירים לאותה חנות רפואה.
שני הנדבקים הנותרים, הם תושבי המדינה אשר טסו מווהאן וחזרו למדינה ב-30 בינואר.
חלק מן הבאים מחוץ לסינגפור הגיעו עם מעט או ללא תסמינים, אבל אובחנו כחיוביים לנגיף, אושפזו בבית החולים עד שהבדיקות יצאו שליליות ולא הוכנסו לבידוד ביתי.
נוסף על בדיקות נרחבות, הצליחה סינגפור לשמור על שגרה כמעט לחלוטין.
בכל בניין, משרד, קניון ובית חולים נעשות מדידות חום ונאסרו אירועים של מעל 250 אנשים.
באמצע מרץ, אחרי שהצליחה בבלימת המגפה, סינגפור החלה להתמודד עם גל שני של נדבקים, בעיקר במעונות העובדים הזרים.
ב-19 במרץ הודיעה חברת התעופה, ג'ט אסיה איירווייז על הפסקת הפעלת הקו בין סינגפור ליאנגון שבמיאנמר החל מ-23 במרץ עד 15 באפריל.
ב-21 במרץ הודיעה סינגפור על שני מקרי מוות ראשנים מנגיף הקורונה בשטחה.
ב-22 במרץ הודיעה סינגפור על סגירת גבולותיה לכניסת תיירים ותיירים המגיעים לעיר-המדינה לטווח קצר החל מ-24 במרץ.
ב-24 במרץ הודיעה סינגפור על סגירת כל מקומות הבילוי ואסרה על קיומן של התכנסויות מחוץ לעבודה או לבית הספר של למעלה מ-10 אנשים.
ב-3 באפריל הודיעה סינגפור על סגירת כל בתי הספר ורוב מקומות העבודה ברחבי העיר-מדינה.
באותו יום, הודיעה חברת התעופה הבריטית, בריטיש איירווייז על ביטול טיסותיה בקו לסינגפור.
ב-6 באפריל דווח כי הפעילות בטרמינל 2 בנמל התעופה צ'אנגי תושהה ל-18 חודשים החל מ-1 במאי.
למחרת הודיעה סינגפור על איסור כל סוג של התכנסות ציבורית ופרטית ברחבי עיר-המדינה.
ב-21 באפריל הודיעה סינגפור על הארכת הסגר ל-1 ביוני את הסגר החלקי שהטילה בעקבות מגפת הקורונה.
ב-2 במאי שר הבריאות של סינגפור גאן קים יונג הודיע כי הממשלה נערכת להסרת חלק מהמגבלות שהוטלו במסגרת המאבק בנגיף הקורונה.
לדבריו, חלק ממקומות העבודה יכולו לחזור לפעילות בהדרגה.
עסקים ביתיים, שירותי כביסה ומספרות יורשו לפעול החל מ-12 במאי.
כמו כן, חלק מהתלמידים יחזרו ללימודים בקבוצות קטנות החל מ-19 במאי.
מספר הנדבקים בסינגפור למיליון נפש היה הגבוה ביותר באסיה בתחילת מאי, בעיקר בגלל התפרצויות במעונות צפופים של מהגרי עבודה.
הרשויות הצליחו לבלום את התפשטות הנגיף בקרב מקומיים מחוץ למעונות.
ביולי, סינגפור נכנסה למיתון, לאחר שהתוצר המקומי רשם ירידה במשך שני רבעונים רצופים.
בתגובה למשבר, השיקה הממשלה עד אמצע יולי ארבע תוכניות תמריצים בשווי כולל של 100 מיליארד דולר סינגפורי (70.4 מיליארד דולר), וזאת במטרה לתמוך בעסקים ובמשקי הבית שנפגעו בצורה הקשה ביותר מהקורונה.
ממאי ואילך, הרוב המכריע של הנדבקים דווחו במעונות, כאשר מקרים בקהילה לא עלו מעל 24 מקרים, מה שדווח ב-11 ביולי.
מספר המאומתים החדשים היומי בקרב עובדי המעונות ירדו סופית מתחת למאה ב-11 באוגוסט ומאז 17 בספטמבר, ברוב הימים היו פחות מ-18 בכל סינגפור.
ב-13 באוקטובר הוכרז שלא היו מקרים של הדבקות מקומית לראשונה מאז מרץ.
ב-16 באוקטובר, מספר המקרים הפעילים ירד לפחות ממאה - הפעם הראשונה מאז 12 במרץ.
ב-25 בנובמבר, הוכרז כי אין צבירים (cluster) פעילים לראשונה מאז שהמגפה החלה.
שלב 3 החל ב-28 בדצמבר עם תנאים מקדימים.
לאחר שנאסרה הגעה לטווח קצר במרץ, כמות המקרים המיובאים ירדה דרמטית.
עם זאת, מאז תחילת יולי היה טפטוף קבוע של מקרים מיובאים כאשר הממשלה ביטלה את דרישות ההגעה.
רוב המקרים המיובאים הגיעו מהודו והפיליפינים.
במאי 2021, התקהלות הוגבלה ל-8. בעקבות התפרצות בנמל התעופה, עודכנו הנחיות הכניסה.
מפגשים חברתיים הוגבלו לשני אנשים בלבד.
במרץ 2022 ביטלה סינגפור את בדיקות הקורונה לתיירים ביום ההגעה למדינה.
התפשטות מגפת הקורונה בפורטוגל החלה בתחילת מרץ 2020.
ההשתלשלות הבאה בשנת 2020: ב-2 במרץ פורטוגל הודיעה על מקרה ראשון של הדבקה בנגיף הקורונה בשטחה.
ב-11 במרץ פורטוגל הודיעה על השעיית הטיסות אל איטליה וממנה למשך 14 יום.
ב-13 במרץ ראש ממשלת פורטוגל, אנטוניו קושטה הודיע במסיבת עיתונאים על סגירת כל בתי הספר והאוניברסיטאות ברחבי המדינה עד 9 באפריל.
ב-14 במרץ מרוקו הודיעה על הפסקת הטיסות לפורטוגל.
ב-15 במרץ פורטוגל הודיעה כי היא אוסרת על התכנסויות של למעלה מ-100 איש.
בסוף אפריל, התחלואה החלה לרדת והוצגה תוכנית ליציאה מהסגר.
היא הורכבה מ-3 שלבים שהראשון שבהם החל ב-4 במאי.
כל 15 יום, אם התחלואה תמשיך לרדת, יפתחו מקומות נוספים.
החל מ-4 במאי נפתחו מחדש חנויות קטנות, מספרות, מכוני יופי, אולמות תצוגה לרכב וחנויות ספרים.
בתי ספר יסודיים, חנויות בגודל של עד 400 מ"ר, מסעדות, בתי קפה ומוזיאונים נפתחו מחדש החל מ-18 במאי.
ב-30 במאי חודשו שירותי הדת, וחנויות גדולות יותר, בתי ספר אחרים, מעונות יום ובתי קולנוע נפתחו מחדש.
ב-11 במרץ, הודיעה הממשלה על תוכנית יציאה מהסגר.
בתחילה נפתחו הגנים בתי הספר היסודיים.
לאחר ירידה דרסטית בתחלואה, במהלך יוני חלה עליה על רקע הגעת זן מדבק יותר של הנגיף.
הוגבלה יציאה מליסבון לשאר המדינה.
בהמשך הוטל סגר לילי בכמחצית מהמדינה.
בסוף יולי הודיעה הממשלה על 3 שלבי הקלות.
עלה אחוז המחוסנים נגד קורונה ובמקביל החלה ירידה איטית בתחלואה.
ב-25 בנובמבר, פורטוגל הטילה מחדש הגבלות קורונה מתונות בעקבות העלייה בתחלואה.
בדצמבר הוחלט לסגור ברים מועדונים לילה החל מ-26 לחודש.
בערב השנה הגרגוריאנית החדשה תותר התקהלות של עד 10 אנשים בלבד.
מגפת הקורונה התפשטה למונגוליה כאשר אושר המקרה הראשון שלו שזוהה אצל גבר צרפתי שנסע ממוסקבה לדורנוגובי ב-10 במרץ 2020.
ב־12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלת נשימה באשכול אנשים בעיר ווהאן, מחוז הוביי, סין, אשר דווח בפני ארגון הבריאות העולמי ב-31 בדצמבר 2019.
יחס ההרוגים במקרה של COVID-19 היה נמוך בהרבה ממגפת SARS בשנת 2003, אך ההעברה הייתה גדולה משמעותית, עם מספר מקרי המוות הכולל.
ב-10 במארס 2020, סגן ראש הממשלה אולזייסאיחאני אנחטובשין (Ölziisaikhany Enkhtüvshin) הודיע כי צרפתי שהגיעה לאולן בטור בטיסה ממוסקבה היה מקרה קורונה המאומת הראשון במדינה.
החולה, גבר בן 57, הראה לראשונה סימנים של חום ב-7 במרץ.
בבדיקות הראשוניות אושר שהמטופל חיובי לנגיף קורונה והוא נדרש לבודד את עצמו בדורנוגובי.
בלי קשר, המטופל התעלם מההמלצה והפר את הנחיות הבידוד.
באופן דומה, שניים מקרוביו של החולה עזבו את דורנוגובי למרות המלצות גורמי הבריאות להישאר במחוז.
נציבות החירום הממלכתית הודיעה כי השניים יהיו אחראים כחוק למעשיהם.
בהמשך, יותר מ-120 אנשים שהיו במגע הדוק עם המטופל הושמו בהסגר ומעל 500 אנשים עם מגע עקיף הוכנסו למעקב רפואי.
הממשלה הודיעה על צעדים שונים לבקרת ההתפרצות.
אלה כוללים סגירת מעבר הגבול האווירי והיבשתי בין סין ומונגוליה מאז 27 בינואר עד להודעה חדשה והשעיית כל הטיסות הבינלאומיות ורכבות הנוסעים עד 30 באפריל.
כל האירועים הציבוריים כולל כנסים, אירועי ספורט ופסטיבלים בוטלו ברחבי הארץ, בעוד שכל מוסדות החינוך אמורים להישאר סגורים עד 30 באפריל.
אסור לאזרחים לנסוע למדינות שנפגעו מההתפרצות וכל מטייל שמגיע משם נתון להסגר בן 14 יום.
העונשים שייקראו ממסירת שקרים על היסטוריית נסיעותיהם ומידע בריאותי מובילים לעונשים.
לאחר שמטוסי מעבר מיוחדים החלו לפנות את מי שנחשבים "פגיעים" למחלה מאזורים אירופיים, יפן וקוריאה, דווח על שלושה אנשים נוספים שנדבקו ב-COVID-19 ב-21 במרץ.
אחד המקרים הוא קשה ותשעה אנשים בסביבתו הקרובה של המקרה בודדו.
ב-27 במרץ 2020 אדם נוסף בבידוד נמצא חיובי לנגיף, מה שהביא את סך המקרים המיובאים ל-11. האדם היה אחד מתוך 221 בני אדם שנבדקו לאחר שבודד מיד לאחר שיצא מטיסת שכר בקו איסטנבול-אולאן באטור שאושרה על ידי נציבות החירום הלאומית.
ב-27 במרץ קרן אונים מחתה על כך שבמונגוליה יש רק 160 מכונות הנשמה (1 לכל 20,000 לעומת 1 ל-2,000 בארצות הברית) וכי ייבוא מקרים נוספים יביא למצב של לחץ בלתי מוגבל על מערכת הבריאות של מונגוליה.
עד ל-27 במרץ לא היו מקרים מאושרים של הדבקה בקהילה.
ב-27 במרץ הודיעה נציבות החירום הלאומית לציבור כי זמן הבידוד של מפוני מונגוליה (שמספרם 1,000) שהובאו בטיסות שכר יוארך בשבעה ימים בנוסף ל-14 הימים המקוריים.
המזון והלינה של שבעת הימים הנוספים בהיקף של 500 מיליון טוגרוג מונגולי (180 אלף דולר) ישולמו על ידי הממשלה וכל אחד מהם יוצב בחדר נפרד מעתה והלאה.
המשמעות היא כאלף מפונים ישוחררו לאוכלוסייה הכללית (באולאן בטור) בתאריכים 2–3 באפריל.
אורואנביאר, סגן מנהל הסוכנות הלאומית לניהול חירום (NEMA), יעצו להם לבודד את עצמם בבית למשך 14 יום נוספים.
ייחתמו חתימות המבטיחות אפשרות אכיפה.
על דלתותיהם תפורסם הודעה המציינת את נוכחותו של אדם מבודד ושכניהם יעודדו להמשיך לשמור עליהם.
טיסות השכר הבאות נדו בהתאם והן יתקיימו ב-2 באפריל (לקוריאה הדרומית) ו-3 באפריל (לטוקיו).
התפשטות מגפת הקורונה במונקו החלה בסוף פברואר 2020 והסתיימה ב-2023.
ב-29 בפברואר 2020 הודיעה מונקו על מקרה ראשון של הדבקה בנגיף הקורונה בשטחה.
נכון לינואר 2024 מספר הנדבקים בקורונה במונקו עמד על 17,181 ומספר המתים על 67.
מגפת הקורונה, בה חלו רבים במחלת נגיף הקורונה בכווית, התפשטה אל המדינה בסוף פברואר 2020.
ב-24 בפברואר הודיעה כווית על שלושה מקרים ראשונים של הדבקה בנגיף הקורונה בשטחה.
שלושת הנדבקים, אחד בעלת אזרחות סעודית, הגיעו למדינה מאיראן, מוקד התפרצות נגיף הקורונה החמור ביותר במזרח התיכון ומהחמורים ברחבי העולם.
ב-1 במרץ הודיעה כווית כי היא אוסרת על ביקורי אסירים בבתי הכלא ברחבי המדינה.
ב-6 במרץ החל איסור יציאת טיסות אל אזרבייג'ן, טורקיה, גיאורגיה, מצרים, לבנון, סוריה, הפיליפינים, בנגלדש, הודו וסרי לנקה ונחיתת טיסות ממדינות אלו בשטחן.
ב-11 במרץ הודיעה ממשלת כווית על סגירת שלל מקומות בהם מתקיימים התכנסויות והתקהלויות כולל מקומות עבודה, והכריזה על שבועיים חופש עד 26 במרץ וחזרה למקומות העבודה ב-29 במרץ.
ב-13 במרץ הפסיקה כווית את כל הטיסות המסרחיות עקב התפשטות נגיף הקורונה, ונמל התעופה הבינלאומי בכווית סיטי נסגר.
בשל כך חברות תעופה רבות, ביניהן אייר אינדיה ביטלה את טיסותיה לנמל התעופה בעיר.
באותו יום, הודיעה כווית על סגירת המסגדים ברחבי המדינה וביקשה מהמתפללים להתפלל בבתיהם.
ב-15 במרץ הודיעה כווית על סגירת מרכזי קניות, מספרות, מכוני יופי וקניונים.
ב-18 במרץ דווח כי כווית תתרום 10 מיליון דולר לאיראן במטרה לסייע לה במאבק כנגד נגיף הקורונה בשטחה.
ב-20 במרץ הודיעה כווית על סגירת כל בתי הספר והאוניברסיטאות ברחבי המדינה.
שר החינוך הכוויתי, סעוד אל-חרבי כי משכורותיהם של המורים ישולמו במהלך השהיית מוסדות החינוך.
ב-22 במרץ הודיעה כווית על הטלת עוצר בכל רחבי המדינה שיחל בשעה 5 בערב עד השעה 4 בבוקר.
כווית הודיעה בנוסף, כי מפרי הסגר יהיו צפויים לעמוד בפני עונש מאסר של שלוש שנים או בפני קנס כספי בגובה 10 אלף דינר כוויתי (33 אלף דולר אמריקני).
ב-25 במרץ הודיעה כווית כי היא חותכת את הוצאות הנפט עקב התפשטות נגיף הקורונה.
ב-29 במרץ הודיעה כווית על סגירת כל בתי הקפה ברחבי המדינה.
ב-4 באפריל הודיעה כווית על מקרה מוות ראשון בשטחה כתוצאה מהידבקות בנגיף הקורונה.
ב-6 באפריל הודיעה כווית על סגירת שוקי בעלי החיים לציבור הרחב עקב משבר הקורונה.
ב-7 באפריל הודיעה כווית על הטלת סגר על שני מחוזות במדינה עד 26 באפריל.
ב-9 באפריל דווח כי צבא כווית הביא משלוח של ציוד רפואי מסין שיסייע לצוותי הרפואה במאבק בנגיף.
מגפת הקורונה, שבה חלו רבים במחלת נגיף הקורונה בפינלנד, התפשטה אל המדינה בסוף ינואר 2020.
באותו יום, הודיעה חברת התעופה הפינית, פינאייר כי היא משהה את טיסותיה לארצות הברית וניו דלהי.
ב-19 במרץ סגרה פינלנד את גבולתיה עבור אזרחים זרים וחציית הגבול לצורך נסיעות לא חיוניות, והודיעה כי גם אזרחי אסטוניה אשר מועסקים במדינה לא יוכלו להיכנס אליה.
ב-20 במרץ הודיעה ממשלת פינלנד על חבילת סיוע בשווי 15 מיליארד אירו במטרה לסייע לעסקים ואנשים פרטיים אשר נפגעו ממשבר הקורונה.
ב-27 במרץ הצביע הפרלמנט הפיני על סגירת גבולותיו של מחוז אוסימה, בה שוכנת גם עיר הבירה הלסינקי עקב ריבוי המקרים של נגיף הקורונה באזור.
נסיעה למחוז ויציאה ממנו נאסרה, ההגבלות נאכפו על ידי משטרת פינלנד וכוחות הצבא הפיני.
בתחילת מאי 2020, הממשלה הודיעה על שלבי ההקלות בסגר.
הופסקו הנסיעות הבינלאומיות הנכנסות והממשל הפציר בפינים שלא לנסוע לחו"ל.
כתוצאה מכך, כמות הטיסות ירדה ב-95%, ומעל 94% מהפינים נפשו במדינתם ממאי עד אוגוסט - והיתר נסעו בעיקר לנורווגיה.
לאחר ההקלות, נוספו הנחיות בהתאם למדדי התחלואה.
נכון לסוף ינואר 2021, בפינלנד היו 42,334 חולים מאומתים (מתוכם נרפאו 31,000) וכ-644 מתים מקורונה.
ראש ממשלת פינלנד, סאנה מרין, הודיעה על הטלת סגר במדינה החל מ-8 במרץ 2020 בתגובה לעלייה במספר הנדבקים.
הסגר לא כלל עוצר אך חייב סגירת ברים ומסעדות, והגבלת התקהלויות ל-6 אנשים.
כמו כן, כיתות ז' ומעלה עברו ללמידה מרחוק.
בסוף מרס, תוכנן להטיל סגרים מקומיים בכמה ערים אך צעד זה נפסל.
בקיץ 2021, פינלנד התמודדה עם גל תחלואה נוסף והושק מעיין תו ירוק.
מגפת הקורונה, בה חלו המונים במחלת נגיף הקורונה בנורווגיה, התפשטה אל המדינה בסוף פברואר 2020.
בנוסף על כך, חברת התעופה הנורווגית, נורוויג'ן אייר שאטל כי היא תקרקע 40 אחוז מצי המטוסים שלה לטווח הארוך שלה ותבטל עד 25 אחוז מטיסותיה לטווח הקצר עד סוף מאי.
למחרת הודיעה נורווגיה על הטלת מגבלות כניסה למדינה דרך נמל התעופה הבינלאומי אוסלו גרדרמואן.
רק נורווגים, אזרחי מדינות נורדיות ותושבים זרים של המדינה היחידים הורשו להיכנס למדינה.
באותו יום, הודיעה רוסיה כי היא אוסרת על יציאת טיסות לנורווגיה ונחיתת טיסות ממנה בשטחה עקב התפשטות נגיף הקורונה.
ב-14 במרץ הודיע ראש ממשלת רוסיה, מיכאיל מישוסטין כי רוסיה סוגרת את גבולותיה המשותפים עם נורווגיה.
ב-16 במרץ סגרה נורווגיה את נמלי התעופה והנמלים הימיים שלה עקב התפשטות נגיף הקורונה.
ב-19 במרץ הודיעה נורווגיה כי היא אוסרת על אזרחיה לנסוע לבקתות הכפריות שלהם בשל החשש מהתפשטות נגיף הקורונה.
ב-20 במרץ הבנק המרכזי של נורווגיה חתך את שיעור מדיניות המפתח שלה ל-10% במכרז כדי להקל על ההשפעה הכלכלית של נגיף הקורונה.
מטיילים בנורווגיה היו חייבים לבצע בדיקה שלילית בכניסה לארץ והיה עליהם להישאר מרותקים במשך 10 ימים במלון מוסמך לאחר הגעתם.
על המפרים חלו קנסות גבוהים או גירוש.
באוסלו הונהגו מגבלות קשוחות יותר משאר המדינה.
בנובמבר נוספה החמרה נוספת שכונתה סגר חברתי.
למשל, אירועי פנים נאסרו ואירועי חוץ הוגבלו ל-200. אירועים פרטיים הוגבלו לעשרה איש.
ב-1 במרץ, כל המסעדות והחנויות הלא-הכרחיות נסגרו באוסלו בגלל החשש להתפשטות הווריאנט הבריטי של נגיף הקורונה.